Dhimmichi haala gara mana murtiitti deebi’ee ilaalamuu danda’uun, abbootiin taayitaa dandeettii qaban bu’ura seeraafi naamusa dhimmichaatti faayidaa daa’imichaaf jedhamee daa’imichi warra isaa irraa adda ba’ee akka jiraatu yoo murteessan malee, daa’imni kamiyyuu eyyama warra isaatiin ala maatii isaarraa akka adda hinbaane biyyoonni Waadaa kana seenan ni mirkaneessu. Daa’imichi warra isaarraa adda ba’ee akka jiraatuufi iddoo kam jiraachuu akka qabu murteessuun kan barbaachisu, warri isaa daa’imicha irratti miidhaa wayita raawwatan, ykn wayita daantaa dhabaniif, ykn adda adda yeroo jiraatan ta’a.